Gimnazio de Feldkirch

La Gimnazio de Feldkirch (germane: Bundesgymnasium und Bundesrealgymnasium Feldkirch, mallongigo: BG/BRG Feldkirch) estas ŝtata lernejo en Feldkirch, (Aŭstrujo, Rebberggasse 25-27). Dum la lerneja jaro 2022/23 instruadis 73 instruistoj 740 lernantojn. Lernejestris tiam Christoph Prugger. Historio Unua mencio de latina lernejo (kiu situas proksime de la Bludenz-pordego, aperis en 1438. En 1648 la jezuitoj instigis la urban konsilantaron starigi propran gimnazion. Startis, post du jaroj da konstruado, la docentado en aprilo 1649, de du instruistoj por 30 lernantoj. Pro fajrego de 1697, dum kiu estis damaĝita ankaŭ la nova lernejo, necesis translokiĝo al la iama malsanulejo en la kvartalo Levis. Sub Maria Tereza malfondiĝo estis minacanta. Kandidatoj tiamaj devis trapasi antaŭan ekzameniĝon (pri religio, legado, belskribado, latina gramatiko, kalkulado), esti atingintaj la aĝon de almenaŭ 10 jaroj kaj povi prezenti notatestilon de iu Hauptschule. Post la enkonduko de kotizoj en 1785 multaj forlasis ĉi lernejon pro kio la kotizsistemo ĉesis. En 1793 estis reenkondukita la vergo kiel punrimedo. Ĉirkaŭ la jaro 1780 ekzistis tri klasoj gramatikaj (kun jenaj objektoj: religio, la latina lingvo, la helena, historio, geografio, aritmetiko, alĝebro, geometrio, natursciencoj, fiziko, la germana, kaligrafio, kantado) kaj du humanismaj (kun fokuso pri poetiko kaj retoriko). En 1809 estis transloĝiĝo al la priorejo (kie nuntempe troviĝas burooj de la Urbaj servoj), kaj la unua sekulara gimnazia instruisto ĉegimnazia ekdeĵoris en 1838. Dek unu jarojn pli malfrue kreiĝis posteno de propra rektoro; en novembro 1860 nova ejo apud la preĝejo de la ordeno de la Hospitalistoj eklernejis. Perfortite deponi la ĉi-lernejan kontrolon, la jezuitoj fondis novan lernejon nome Stella Matutina (kiu baldaŭ ekfamiĝis). En 1869 la rektoro estis jam laiko kaj en 1910 lernantis tie la unua knabino. Dum la Unua Mondmilito la lernejo servis kiel rezerva lazareto kaj en 1923 ĝi ekmomiĝis Federacia gimnazio. Konstrulaboroj por nova gimnazio ekis en 1970 en la necentra kvartalo Altenstadt kaj en aŭtuno 1973 tie startis la instruado. En 2001 estis novaj eroj alkonstruitaj. Detaloj Horaro kaj kantino Kutime oni ekigas kvin kursojn (de 10-jaraĝuloj) en ĉiu lerneja jaro. La matenaj lecionoj komenciĝas je la 8:00 horo kaj finiĝas je la 12:40. Fundamente la lernantoj de la 1-a ĝis 4-a klasoj havas po du tagojn por semajno kun posttagmeza instruado. En la lerneja manĝejo AQUA-Mühle ofertatas abunda manĝeĵaro kaj malmultekosta tagmeza bufedo kun tri diversaj menuoj. COOL-klasoj En ĉiu klasoŝtupo ekzistas t.n. COOL-klasoj gvidataj laŭ la principoj de kunlabora malferma lernado“. Instruistoj aranĝas parton de la instruado per taskoj, en kiuj la lernantoj plenumas la donitajn laborojn laŭ individua ritmo. Klas-konsilaj horoj aparte gravas por tiaj specialaj klasoj. Helpado kaj interesapogo Por lernantoj intertempe kriziĝantaj same kiel por tiuj kun specialaj interesoj kaj fortoj ekzistas ĉe la lernejo subtenaj programoj: subteninstruado, help-projektoj, lingvokonkursoj, laborrondoj (ekz. por trapasi la anglalingvan lingvoekzamenon Cambridge Certificate), matematika olimpiko, artoj (ekz.Kunstkubus), sportoj (retpilko, piedpilko kaj grimpo). Posttagmeze inter la 13:30 kaj 16:10 oni havas zorgadon, kiu inkluzivas lernotempon por fari la hejmtaskojn. Specialaj fakoj kaj projektoj En la kadro de la ok devig-elektaj fakhoroj en la superaj klasoj eblas pliprofundigho lau tri fokusaroj: 1. Lingvo, arto kaj kulturo / 2. Tekniko kaj ciferecigo / 3. Ekologio kaj daŭripovo La plimultaj lernantoj travivas du ski-semajnojn. La pli aĝaj havas someran sportsemajnon, semajnon por viziti la ĉefurbon Vieno kaj projektsemajno. Kadre de Erasmus+ malfermiĝas individuaj aŭ klasaj aliroj ene de Eŭropo. La sesa klasoŝtupo devigas la lernantojn engaĝiĝi en iu socia institucio. Ekde la 3-a klasoŝtupo oni povas elekti kiel duan fremdlingvon la francan aŭ la hispanan. Tria lingvo estas la latina ekde la 5-a klasoŝtupo (por la gimnazianoj, ne por la anoj de la realisma branĉo). Ekipado Ĉi lernejo disponas pri: specialaj ĉambroj por muziko, bilda edukado, metioj, fiziko, kemio kaj biologio tri sporthaloj kaj vastaj eksteraj sportejoj kvin informadikaj salonoj sendrata interreta aliro en la tuta lerneja konstruaĵo biblioteko kiel ŝatata labora kaj renkonta loko Instruistoj (elekto) Anton Schmutzer (1864–1936), muzikisto Franz Kabelka (* 1954), verkisto Harald Walser (* 1953), politikisto Josef Wichner (1852–1923), verkisto Norbert Grebmer (1929–1983), pentristo Rainer Gögele (* 1956), politikisto Reinhold Bilgeri (* 1950), muzikisto Werner Nagel (* 1937), filologo Lernintoj (elekto) Eksteraj ligiloj hejmpaĝo historia jarraporto de 1974 Notoj